CELEX: 62011CN0496
Language: lv
Date: 2011-09-26 00:00:00
Title: Lieta C-496/11: Lūgums sniegt prejudiciālu nolēmumu, ko 2011. gada 26. septembrī iesniedza Tribunal Central Administrativo Sul (Portugāle) — Portugal Telecom SGPS, SA/Fazenda Pública

10.12.2011   
            
            
               LV
            
            
               Eiropas Savienības Oficiālais Vēstnesis
            
            
               C 362/13
            
         Lūgums sniegt prejudiciālu nolēmumu, ko 2011. gada 26. septembrī iesniedza Tribunal Central Administrativo Sul (Portugāle) — Portugal Telecom SGPS, SA/Fazenda Pública
   
   (Lieta C-496/11)
   2011/C 362/19
   Tiesvedības valoda — portugāļu
   
      Iesniedzējtiesa
   
   
      Tribunal Central Administrativo Sul
   
   
      Lietas dalībnieki pamata procesā
   
   
      Prasītāja: Portugal Telecom SGPS, SA
   
   
      Atbildētāja: Fazenda Pública
   
   
      Persona, kas iestājusies lietā: Ministério Público
   
   
      Prejudiciālie jautājumi
   
   
               a)
            
            
               Vai Padomes 1977. gada 17. maija Direktīvas 77/388/EEK (1) — Sestās PVN direktīvas — 17. panta 2. punkts ir jāinterpretē tādējādi, ka tas liedz Portugāles nodokļu administrācijai noteikt prasītājai sabiedrībai, kas ir holdinga sabiedrība [Sociedade Gestora de Participações Sociais], pienākumu izmantot proporcionālās atskaitīšanas metodi attiecībā uz visu PVN, kas samaksāts kā priekšnodoklis (par inputs), pamatojoties uz to, ka šīs sabiedrības galvenais darbības veids ir dalības citu sabiedrību kapitālā pārvaldīšana, tostarp tad, ja šādiem inputs (iegādātajiem pakalpojumiem) ir tieša, tūlītēja un nepārprotama saikne ar apliekamiem darījumiem — pakalpojumu sniegšanu —, kas tiek veikti vēlāk likumīgas papilddarbības, kas ir tehnisko vadības pakalpojumu sniegšana, ietvaros?
            
         
               b)
            
            
               Vai subjekts, kuram ir holdinga sabiedrības [Sociedade Gestora de Participações Sociais] statuss un kas ir pakļauts PVN par tādu preču un pakalpojumu iegādi, kas turpmāk pilnā apjomā tiek nodoti sabiedrībām, kurās šai holdinga sabiedrībai pieder kapitāla daļas, tad, ja šī sabiedrība vienlaikus ar galveno darbību, kas ir dalības kapitālā pārvaldība, veic papilddarbību, kas ir tehnisko pārvaldības un vadības pakalpojumu sniegšana, var atskaitīt visu par minētajiem iegādātajiem pakalpojumiem samaksāto nodokli, piemērojot uz faktisko izmantošanu balstīto atskaitīšanas metodi, kas paredzēts Sestās direktīvas 17. panta 2. punktā?
            
         
      (1)  Padomes 1977. gada 17. maija Sestā direktīva 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.).